**Vrata u svijet mašte**

Knjige su poput vodiča kroz život – vode me u nove i zabavne avanture ili daju neki savjet koji mi je važan za budućnost.

Čitajući knjigu, mogu biti emocionalna – mogu se nasmijati, biti sretna ili tužna zbog neke situacije…

Čitanjem sam naučila puno o prošlosti, a to me uči razumjeti sadašnjost i potiče na sanjanje o budućnosti. Netko knjigu čita radi zabave, a netko da sazna nove informacije. Kada otvorim knjigu, osjećam se kao da sam otvorila velika vrata koja me vode u svijet mašte. Knjiga nas obogaćuje na mnoge načine, potiče kreativnost i proširuje naše ideje.

Tehnologija je zavladala svijetom i veselim se elektroničkim knjigama, ali one ne mogu ostvariti tu čaroliju kao što mogu knjige čije stranice šušte dok ih listaš.

Volim čitati krimiće jer su uzbudljivi, puni akcije i zanimljivih situacija i imaju napetu radnju.

Knjiga nije samo hrpa papira, već čarobna stvar koja me zabavlja i, istovremeno, i uči.

Lea Zebolc

1. razred